У практыцы Аляксандры Юреўны былі выпадкі, калі даўжнікі не ведалі, хто такі судовы выканаўца. Нярэдкія канфлікты падчас вопісу маёмасці. Напрыклад, даўжнік жыве з маці-пенсіянеркай і ў доме ёсць пральная машына. Жанчына ўпэўнівае, што купіла яе сама. Але няма дакументаў, якія б гэта пацвярджалі. У такім выпадку судовы выканаўца мае права накласці арышт. Калі захаваўся, напрыклад, гарантыйны талон з подпісамі прадаўца і пакупніка і відавочна, што подпіс не даўжніка, то рэч не будзе апісана.